Document ID: /roh_data/filtered/swiss_laws_in_ROHinterleaved.jsonl.gz/35939

This text was translated from DE into Rumantsch Grischun.

Dieses Gesetz gilt für:a. die Bundesverwaltung;b. Organisationen und Personen des öffentlichen oder privaten Rechts, die nicht der Bundesverwaltung angehören, soweit sie Erlasse oder erstinstanzlich Verfügungen im Sinn von Artikel 5 des Bundesgesetzes vom 20. Dezember 1968 über das Verwaltungsverfahren (Verwaltungsverfahrensgesetz) erlassen;c. die Parlamentsdienste. Das Gesetz gilt nicht für die Schweizerische Nationalbank und die Eidgenössische Finanzmarktaufsicht. Der Bundesrat kann weitere Einheiten der Bundesverwaltung sowie weitere Organisationen und Personen, die nicht der Bundesverwaltung angehören, vom Geltungsbereich ausnehmen, wenn:a. dies für die Erfüllung der ihnen übertragenen Aufgaben erforderlich ist;b. deren Wettbewerbsfähigkeit durch die Unterstellung unter dieses Gesetz beeinträchtigt würde; oderc. die ihnen übertragenen Aufgaben von geringer Bedeutung sind. SR 172.021 Fassung gemäss Anhang Ziff. 1 des Finanzmarktaufsichtsgesetzes vom 22. Juni 2007,  in Kraft seit 1. Jan. 2009 (AS 2008 5207; BBl 2006 2829).

Questa lescha vala per:a. l’administraziun federala;b. las organisaziuns e las persunas da dretg public e privat externas a l’administraziun federala, uschenavant ch’ellas decreteschan actas u prendan disposiziuns d’emprima instanza en il senn da l’artitgel 5 da la Lescha federala dals 20 da december 1968 davart la procedura administrativa (PA);c. ils Servetschs dal parlament. Questa lescha na vala betg per la Banca naziunala svizra e per l’Autoritad federala per la surveglianza dals martgads da finanzas. Il Cussegl federal po excluder dal champ d’applicaziun da la lescha ulteriuras unitads da l’administraziun federala sco er ulteriuras organisaziuns e persunas externas a l’administraziun federala, sche:a. quai è necessari per ademplir las incumbensas che las èn vegnidas surdadas;b. i vegniss fatg donn a lur cumpetitivitad tras la submissiun a questa lescha;c. las incumbensas che las èn vegnidas surdadas èn da pitschna impurtanza. SR 172.021 Versiun tenor la cifra 1 da l’agiunta da la LF dals 22 da zer. 2007 davart la surveglianza dals martgads da finanzas, en vigur dapi il 1. da schan. 2009 (AS 2008 5207; BBl 2006 2829).